title: Félix Vallotton
text: Félix Édouard Vallotton ba 28/12/1865 koe Lausanne koe Swiza koblir lize gadikye va neladolexe gedir. In va pulukaca vayar aze gu Latinava is Ellasava zo dobar, exaksason va griva mu yambeem is lingeropa. Félix Vallotton ko Paris lapir lize dene Julian Cultim raver ; kalion zo tcalar nume va jupekana denfira va Yambafa Bema bak 1883 elicer. Bal tilderugal ko Swiza belon dimdenlapir lize va jontik swizaf yambik ( Biéler is Reichlen is Gaulis is Blancpain ikz- ) rungruper, ise va Charles Maurin is Félix Jasinski dere tunar. Va delt skeur. Inafa yamba gu taveyena cultimeva va int loloviele tunuyackar.